Mossèn Alcover i la descoberta de l'art medieval\nMossèn Antoni M. Alcover va ser un viatger impenitent i els diaris de les seves eixides, el terme que emprava per a designar aquests recorreguts, ja siguin pels territoris de parla catalana o per països estrangers, mostren la pluralitat d’interessos que l’animaven. Com a filòleg, l’any 1906 va visitar, amb el doctor alemany Bernard Schädel, bona part dels Pirineus perseguint substantius i conjugacions verbals. L’any 1900, però, ja havia resseguit una àmplia zona d’aquest territori i ho havia fet sol, «armat de metre, cinta i llapis», com ens descobreix en el diari corresponent, amb l’objectiu «de fer un llibre d’aquestes excursions arqueològiques».\nL’eixida, ignorada per la historiografia de l’art, el va dur des de Barcelona fins a la plana de Vic, Ripoll, Sant Joan de les Abadesses i Camprodon, i d’allí, per la vall del Ter, fins a Núria. Passant pel Montgrony, Gombrèn, Sant Jaume de Frontanyà i la Pobla de Lillet, va arribar a la Cerdanya. Després de recórrer un seguit d’indrets a l’entorn de Puigcerdà (Ger, All, Mosoll, Alp, Urtx, etc.), es va adreçar al Conflent, on va visitar Cornellà i Vilafranca. Les seves notes ens informen de l’anada al monestir de Cuixà i a la ciutat de Perpinyà, des d’on es va adreçar, entre d’altres, a Elna, Arles, Costoja i Ceret. Camí de Barcelona, es va aturar al monestir de Sant Pere de Rodes, Vilabertran, Sant Miquel de Fluvià i Girona. Tot seguit, es va dirigir a Besalú i a Olot, i d’allí a Sant Joan de les Abadesses i Ripoll, on el tren el va retornar al port barceloní.\nL’itinerari va durar quaranta-dos dies (del 19 de juliol al 30 d’agost) i el va posar en contacte amb monuments rellevants del romànic català, projectes museogràfics pioners (com ara el Museu Episcopal de Vic) i personalitats amb les quals compartia un interès comú per l’edat mitjana: a Besalú, per exemple, va coincidir amb l’olotí Francesc Monsatvatge i Fossas; a Vic, amb el canonge Jaume Collell i amb mossèn Josep Gudiol i amb l’historiador del dret Eduardo Hinojosa.\nLa cronologia d’aquest viatge és important. Tot i que en el recorregut es van deixar de banda les valls d’Aran i de Boí (mossèn Alcover no les va conèixer fins al 1906 en el decurs del viatge filològic), l’esperit que l’animava era el mateix que va impulsar Lluís Domènech i Muntaner a endinsar-se pel Pirineu el 1904 i el que va empènyer a fer-ho als integrants de la missió arqueològica patrocinada per l’Institut d’Estudis Catalans el 1907, de la qual en van formar part Josep Puig i Cadafalch, Josep Goday, Mossen Josep Gudiol, Guillem M. de Brocà i el fotògraf Adolf Mas.\nTots ells perseguien conèixer els monuments romànics que s’amagaven a les muntanyes i anunciar-los per mitjà de les corresponents publicacions. El valor d’aquestes iniciatives el copsem amb dades tan concloents com la que proporciona el mateix Alcover de la seva estada a Girona, on admira i descriu el claustre de la catedral l’existència del qual desconeixia.\nMossèn Alcover va abandonar aquest projecte molt aviat (probablement quan el diccionari el va abstraure d’altres ocupacions) però, quan va fer el viatge, la seva relació amb els edificis que va anar trobant tenia aquest objectiu. Els descriu a les seves notes amb un acurat llenguatge arquitectònic, en va aixecar plànols i en va dibuixar seccions diverses, les seves portalades, alhora que els detalls ornamentals que judica interessants. No en va, durant els seus anys de formació va estudiar dibuix i pintura amb l’artista mallorquí Francesc Mestre. Quan el mobiliari litúrgic era rellevant, el tenia en compte. A Mosoll, per exemple, es va fixar en el frontal que hi havia a l’església i en va assenyalar els trets iconogràfics distintius. Historiogràficament, és el primer a esmentar-lo. Fins i tot, en va desaconsellar la venda al capellà de l’indret, que el va consultar sobre el preu de la peça. Sis anys més tard, el frontal ingressava al Museu d’Art de Catalunya, venut per un antiquari barceloní. El mercat artístic també havia descobert el Pirineu i en treia partit.\nLes notes del primer dietari d’eixides de mossèn Alcover han romàs inèdites fins a la seva publicació, l’any 2001, per part de la Dra. M. Pilar Perea. Vist el seu interès, Amics de l’Art Romànic va voler sumar-se al centenari Antoni M. Alcover, i va organitzar durant el curs 2012-2013 el cicle de conferències L’excursionisme científic i la descoberta de l’art medieval perquè contribuís a reivindicar el paper del filòleg mallorquí com a potencial historiador de l’arquitectura romànica catalana i com a pioner dels viatges arqueològics al Pirineu. Dins d’aquest context també s’han abordat les figures de Francesc Carreres i Candi, del qual l’any 2012 s’han commemorat els cent cinquanta anys del naixement, i de mossèn Josep Gudiol i Cunill, vinculat al Museu Episcopal de Vic des que es va fundar. Tots ells són personatges de gran erudició i protagonistes de la descoberta del patrimoni monumental català d’època medieval que es va gestar a redós de l’excursionisme científic. El material aplegat pels conferenciants (Dr. Francesc Roma, Dr. Joaquím Graupera i jo mateixa) aporta dades i perspectives noves sobre el personatge i es publicarà en el proper número de la revista Lambard. Estudis d’Art Medieval.\nEls aventurers de la ciència\nJuli Peretó, membre de la Secció de Ciències Biològiques, delegat del president de l’IEC per a les activitats a València.\n«Abans de disposar de les eines poderoses de la genètica, la teoria evolutiva fou cosa de naturalistes aventurers»\n«L’esperit que l’animava era el mateix que va impulsar Lluís Domènech i Muntaner a endinsar-se pel Pirineu el 1904»


Socialistes del Camp de Tarragona: DECEPCIÓ DAVANT DELS SILENCIS DE RAJOY\nEn relació a la visita a Tarragona que el passat divendres va efectuar al president del Govern espanyol, Mariano Rajoy, i durant la qual no va fer cap referència als assumptes pendents que Ajuntament i Govern tenen sobre la taula, ni a cap altre assumpte de l’actualitat tarragonina, el responsable de campanya del PSC a Tarragona, Javier Villamayor, s’ha mostrat “decebut pels silencis del president Rajoy.”\nVillamayor concreta la seva decepció en temes com “els Jocs del Mediterrani. Com pot obviar el president del Govern el projecte més important que, a nivell internacional, afronta aquesta ciutat i el conjunt de l’Estat en els propers anys? Com pot tenir tan poc sentit d’Estat?, es lamenta mentre que també recorda que “no és la primera vegada que Tarragona pateix aquest silenci amb el Govern del PP ja que la situació es repeteix amb els endarreriments del tercer fil, amb l’autovia A-27, etc.”\n“El més preocupant –ha reblat Villamayor- és que aquest silenci també el trobem en els pressupostos generals aprovats pel Govern del PP on els Jocs estan absents d’inversions. Queda clar, si hi havia algú que encara dubtava, que el Govern del PP passa, literalment, de Tarragona. En l’univers mental dels populars Tarragona senzillament no existeix.”\nJavier Villamayor ha reiterat el compromís dels socialistes amb els Jocs del Mediterrani. “Estem parlant d’un gran projecte que crearà milers de llocs de treball, inversió per al territori i l’arribada de nous fluxos turístics per la ciutat. No podem perdre una oportunitat com aquesta, que tan sols passa un cop a la vida. Nosaltres som ambiciosos des del seny i el sentit de la realitat i volem desenvolupar uns Jocs que siguin un model d’èxit per a Tarragona i la seva àrea d’influència.”\nPer tot plegat, el responsable socialista es pregunta “a què van venir Rajoy i els seus ministres?”. En aquest sentit, l’elecció de Tarragona com a punt d’estrena de la campanya per a les eleccions municipals del PP feia preveure l’anunci d’algun compromís amb els grans temes de ciutat que depenen o tenen vincle directe amb l’Estat, com són els Jocs del Mediterrani, el tercer fil o l’A-27, però no va ser així. “Rajoy va parlar de qüestions que no tenen res a veure amb Tarragona, no va adquirir cap compromís amb el finançament dels Jocs ni amb cap altre tema de ciutat i, com en la pel·lícula “Benvingut Mr Marshall”, va marxar sense més, per la qual cosa entenem que la seva visita a Tarragona ha estat un autèntic fracàs”, ha apuntat Villamayor.\nI és que aquest esperava que Rajoy anunciés “algun tipus de compromís o promesa, encara que fos electoralista o de cara a la galeria”, en benefici de la ciutat, però aquest fet no es va produir, perquè el president espanyol no va fer cap referència als assumptes d’una Tarragona que “té una cita molt important d’aquí a dos anys, i és una cita col·lectiva en què Govern central, Generalitat, Ajuntament, empreses i ciutadans hi estem compromesos per a què sigui un èxit.” Per això, apunta Villamayor, “no té cap sentit que el president del Govern vingui a la ciutat i no parli del seu compromís amb l’esdeveniment més important que Tarragona i tot l’Estat tenen en el futur, la qual cosa demostra un gran desconeixement de la realitat de la ciutat per part del senyor Rajoy.”\nPer aquest motiu, afirma que “Tarragona li deixés el poliesportiu al PP i a Rajoy per al seu acte polític no ha servit de res a la ciutat, perquè ha estat una visita buida de contingut i de resultats, que demostra un compromís i un coneixement zero de la realitat de Tarragona.” Així, el candidat socialista ha conclòs que “el tarragonisme que afirma representar de paraula el PP es queda afònic quan es tracta de traduir-se en inversions reals per a la ciutat i el conjunt de les comarques tarragonines.”\nPublicat per Diputats Socialistes Camp de Tarragona a les 5:56


L'activitat econòmica by Pushkin1799 3946 views\n1. L’activitat econòmica Tema 04\n2. 1 Què és l’activitat econòmica? • Activitat econòmica > Procés per obtenir béns i serveis per cobrir necessitats. • Economia > Ciència que estudia l’activitat econòmica.\n3. 2 Els sectors econòmics • Els podem dividir en tres: –Sector primari • Activitat relacionada amb d’aliments i primeres matèries. –Agricultura –Ramaderia –Pesca –Explotació forestal l’obtenció\n4. –Sector secundari • Activitat que transforma les matèries primeres en productes elaborats. –Construcció –Mineria –Explotació energètica –Industria\n5. –Sector terciari • Proporciona serveis als altres sectors. –Comerç –Sanitat –Transport –Turisme –Seguretat –Educació\n6. • Es parla ja d’un quart sector, el terciari superior que dona serveis al sector de serveis. –Investigació –Disseny –Gestió i tractament d’informació. • Per regla general un país és més ric quan té el sector de serveis més gran i el primari més petit, i a la inversa.\n7. Conceptes econòmics bàsics • Benefici > Diferencia entre despeses i ingressos. • Bé > Objecte que satisfà una necessitat. • Servei > Prestació per satisfer una necessitat. • Cost de la vida > Despeses mínimes per cobrir les necessitats. • IPC > Índex de preus al consum. • Inflació > Pujada de peus dels productes.\n8. • Inversió > Capital destinat a un negoci. • Especulació > Obtenir benefici només amb la puja de preus. • Mercat > Oferta i demanda de béns i serveis. • Producció > Béns i serveis generats. • Productivitat > Relació entre producció i els mitjans emprats. • PIB > Producte interior brut (Riquesa generada per un país en un any) • RPC > Renda per càpita (Riquesa mitja generada per persona en un any)\n9. 3 Qui intervé en l’activitat econòmica? • Tres agents: –Les famílies –Empreses –Estat\n10. –Les famílies • Amb el seu treball produeixen béns i serveis. • Consumeixen béns i serveis. –Les empreses • Productors de béns i serveis. • Donen feina a les famílies a canvi d’un salari.\n11. – Les empreses poden ser: • Segons titularitat – Privades > Pertanyen a particulars – Publiques > Pertanyen a l’estat • Segons la seva dimensió: – Micro empreses – Empreses petites – Empreses mitjanes – Grans empresa (- de 10 treballadors) (- de 50 treballadors) (- de 250 treballadors) (+ de 250 treballadors) • Segons capital – Empreses individuals – SL > Societats limitades – SA > Societats anònimes . Accions en borsa\n12. –L’estat • Funcions econòmiques de l’estat: –Regular normes –Subvencions i ajuts –Crear empreses en sectors estratègics –Prestar serveis públics »Educació »Sanitat »Correus –Genera llocs de treball a l’administració\n13. • L’estat finança aquestes accions amb impostos. – Directes » Graven: • Beneficis empresarials • Salaris dels treballadors • IRPF > Impost de les persones físiques • Patrimoni – Indirectes » Es paguen al adquirir un bé o un servei. • Iva > Impost sobre el valor afegit – Impostos especials » Hidrocarburs » Begudes alcohòliques » Tabac\n14. 4 Els factors productius • Els factors productius són elements necessaris per produir béns i serveis. –Elements de la producció: • Treball • Recursos naturals • Tecnologia i coneixement\n15. • El Treball –Activitat humana, física o mental, per produir béns i serveis. –La majoria dels treballadors realitza el treball per compte aliè a canvi d’un salari. –Els treballadors que treballen pel seu compte són els autònoms. –Hi ha lleis que regulen l’activitat laboral: • Salari mínim • No es pot treballar abans dels 16 anys • Durada de la jornada laboral\n16. –Les relacions entre treballadors i empresaris o l’estat es materialitza en el contracte de treball. • Període de prova • Lloc de treball • Categoria laboral • Vacances • Salari • Durada del contracte –Indefinit –Temporal\n17. –Les relacions entre empresaris i treballadors es realitzen amb acords entre patronal i sindicats en els convenis col·lectius. –Si un treballador perd el treball té subsidi d’atur. –Causes principals de la desocupació: • Cíclica > Vaivé de l’economia • Estacional > Treballs temporals • Estructural > Canvi d’activitat\n18. –Les activitats econòmiques no declarades formen part de l’economia submergida. –La UNICEF vetlla per l’explotació laboral dels infants. –La dona ha accedit al mercat laboral, però encara pateix certes discriminacions. • Salaris diferents pel mateix treball • Difícil accés a llocs de direcció\n19. • Recursos Naturals –Són les matèries energètiques. primeres i les • El capital –Tres classes: • Físic > Edificis, maquinaria... • Humà > Personal de l’empresa • Financer > propis, préstecs, accions, valors... Diners\n20. • Tecnologia – Conjunt de procediments per produir béns. • Producció manual > El treballador proporciona la força i el maneig d’eines. • Producció mecanitzada > La màquina proporciona la força o l’operari el maneig de les eines. • Producció tecnificada > Les màquines proporciones la força i el maneig d’eines i l’operari les programa. • Coneixements – Formació dels treballadors i els operaris.\n21. 5 Organització de l’activitat econòmica: els sistemes econòmics • Forma d’organització econòmica. • Tres grans sistemes: Subsistència, Comunista i capitalista.\n22. • Sistema de subsistència: –Les famílies produeixen allò que necessiten. –Poca importància del comerç, amb artesania a nivell local. –Propi de societats subdesenvolupades.\n23. • Sistema comunista: –L’estat planifica l’economia. –Propietat col·lectiva (estatal) dels medis de producció. –Desprès dels 90 amb la caiguda de l’URSS només el trobem a: • Corea del nord • Cuba • Xina (amb deformes capitalistes)\n24. • Sistema capitalista: –Propietat privada dels mitjans de producció. –Persecució del benefici. –Llei de l’oferta i la demanda. –Lliure competència.\n25. • Les empreses es poden unir per millorar la seva obtenció de benefici, però no poden saltar-se les normes. • La llei regula el sistema i algunes unions estan prohibides: – Monopoli > Empresa o unió d’empreses que controlen la producció d’un producte i en determinen el preu. – Càrtel > Unió d’empreses que es posen d’acord en els processos productius i en determinen el preu. – Holding > Unió d'empreses de diferents sectors per diversificat els riscos.


Les 7 gestions que hauràs de fer després néixer el teu fill. - Marrecs&Co.\nNo cal dir que el naixement d’un fill ve amb un munt de novetats que la família ha d’anar assumint i a les que s’ha d’anar adapatant de mica en mica. Per si no fos suficient, l’arribada del nadó comporta un seguit de tràmits burocràtics ineludibles que d’entrada se us faran una muntanya. Nosaltres us ho hem volgut posar fàcil i a continuació us detallem les diverses parades de l’itinerari de gestions postpart, la documentació que hauràs de portar i els tràmits a fer.\n0 – Hospital\nDesprés de la vostra estada a l’hospital hauríeu de sortir amb 3 documents:\nInforme mèdic de maternitat/del naixement.\nInforme d’alta hospitalària.\nD’altra banda, si treballeu per compte d’altri, els dos progenitors podeu demanar el certificat d’empresa al responsable a la vostra feina.\nÉs recomanable que prepareu una carpeta per anar-hi guardant tots els documents, el naixement d’un fill comporta un munt de paperassa i ser ordenats us facilitarà molt les coses.\n1 – Registre civil\nEl primer que haureu de fer, un cop estigueu ben instal·lats a casa, és dirigir-vos al registre civil. La data límit per aquesta gestió és quan el vostre fill compleixi el seu 8è dia de vida.\nTràmit: Inscripció del vostre fill al registre civil perquè es converteixi en ciutadà de ple dret.\nDocuments que cal portar i qui ho pot tramitar:\nA – Si els pares esteu casats:\nHo pot fer el pare o la mare i també avis, oncles, cosins o cunyats degudament autoritzats.\nInforme mèdic del naixement (te l’hauran donat a l’hospital).\nB – Si els pares no esteu casats:\nHauran de presentar-se personalment els dos progenitors al registre.\nS’ha de fer constar l’estat civil de la mare\nQuant a la mare, si hi ha un matrimoni anterior, s’haurà de trencar la presumpció legal de paternitat aportant el certificat de matrimoni, amb la inscripció marginal del divorci i, en cas que encara no hi hagués la inscripció, la sentència ferma de separació o divorci testimoniada. Si al certificat de matrimoni ja consta inscrita la sentència de divorci, aleshores no caldrà aportar-ne testimoniatge.\nSi es tracta de separació de fet, hauria d’anar al registre amb dos testimonis.\nC – Si la inscripció es fa en un registre civil diferent del que ha nascut el nadó:\nTambé hauran de presentar-se personalment els progenitors.\nCertificat d’empadronament dels dos pares.\nCertificat de la clínica o l’hospital que no s’ha fet cap altra inscripció del nadó.\nS’ha d’acreditar (amb el DNI o certificat d’empadronament) el domicili comú dels pares al lloc en què es vol inscriure.\nEl següent tràmit requereix demanar hora al metge de capçalera de la mare.\nAlta de la baixa per malaltia (si va sol·licitar la baixa abans de parir).\nBaixa de descans per maternitat.\nLa gestió la podrà fer la mare, la parella o un familiar.\nCertificat de maternitat (només si la mare tenia la baixa per malaltia).\n3 – Ajuntament\nA continuació cal donar d’alta el vostre fill al padró del municipi on viurà.\nTràmit: Empadronament del nadó.\nNomés caldrà que hi acudeixi un dels progenitors. Demaneu 2 o 3 còpies del certificat d’empadronament, ja que el necessitareu per altres tràmits.\nImprès d’alta al padró municipal d’habitants (el facilitaran allà mateix).\nDNI d’un dels progenitors.\n4 – Seguretat social\nAfiliació del nadó a la seguretat social.\nPrestació de maternitat.\nPrestació de paternitat (en gaudirà el progenitor diferent del que ha generat el dret a la prestació de maternitat).\nAfiliació del nadó a la Seguretat Social\nPer tal que el vostre fill pugui gaudir de cobertura sanitària l’haureu d’inscriure a l’Institut Nacional de la Seguretat Social (INSS).\nNo és necessari que hi acudeixi la mare personalment, ho pot fer la parella o un familiar degudament autoritzat.\nCertificat d’empadronament del nadó.\nDocument d’afiliació a la Seguretat Social on s’inscriurà el nadó (o número d’afiliació que trobareu a la capçalera del vostre contracte de treball).\nTargeta sanitària de la mare.\nImprès d’afiliació del nadó com a beneficiari de la Seguretat Social (el faciliten allà mateix).\nDesprés de néixer el nadó els pares tenen dret a un període de descans retribuït que se’n farà càrrec l’Institut Nacional de la Seguretat Social. La mare comptarà amb 16 setmanes ininterrompudes, les 6 primeres obligatòries i la resta les pot compartir amb l’altre progenitor o renunciar-hi. El pare o l’altra mare (des de l’1 de gener d’aquest any) té dret a 4 setmanes de descans sense interrupció.\nAbans de fer aquest tràmit caldrà que decidiu si la mare gaudirà de la totalitat de la baixa o en cedirà una part a l’altre progenitor.\nPenseu a tenir a mà el número de compte corrent on hauran d’ingressar la prestació.\nDocuments per la prestació de maternitat:\nInforme de maternitat (si es va agafar la baixa per malaltia abans de parir)\nEn cas de ser treballadora assalariada, certificat de l’empresa de la mare\nEn cas de ser treballadora autònoma, últims 3 rebuts del pagament d’autònoms (els proporciona el banc)\nImprès “Solicitud de maternidad, adopción o acogimiento” (el faciliten allà mateix)\nImprès “Modelo 145” amb les dades de la mare (el faciliten allà mateix)\nDocuments per la prestació de paternitat:\nDNI del pare o l’altre progenitor\nEn cas de ser treballador assalariat, certificat de l’empresa de la mare\nEn cas de ser treballador autònom, últims 3 rebuts del pagament d’autònoms (els proporciona el banc)\nImprès “Sol·licitud de paternitat” (el faciliten allà mateix)\nTruqueu al 901 106 570 per demanar cita prèvia, aquí podeu buscar l’oficina de la Seguretat Social més propera.\nSi només un dels dos farà el tràmit en representació de l’altre, descarregueu-vos els impresos aquí per tal d’estalviar-vos més d’un viatge.\nDonar d’alta el vostre fill al Centre d’Atenció Primària.\nAssignació del pediatre que visitarà el vostre fill.\nHi pot acudir qualsevol dels progenitors o qualsevol altra persona.\nImprès d’afiliació del nadó com a beneficiari de la seguretat social.\nImprès de sol·licitud de la targeta sanitària individual pel nadó.\n6 – Agencia Tributària\nSi la mare treballa fora de casa, durant els primers 3 anys del vostre fill, podrà sol·licitar a hisenda una deducció de 100 euros mensuals.\nTràmit: Sol·licitar l’ajuda de mare treballadora\nAquest és l’únic tràmit que el pots fer còmodament des de casa trucant al 901 200 345, tot i que pot ser que les línies estiguin col·lapsades. També et pots dirigir a una delegació de l’Agencia Tributària\nDNI de la mare.\nNúmero d’afiliació a la Seguretat Social de la mare.\nÚltima declaració de la renda de la mare.\n7 – Assegurança mèdica privada\nSi tens previst que que el teu nadó el visiti un pediatre privat és possible que vulguis contractar-li una assegurança mèdica. El procediment canviarà en funció de si la mare té una assegurança mèdica o no.\nTràmit: Contractació d’una assegurança mèdica pel teu fill.\nA – Incloure el nadó a l’assegurança mèdica de la mare (algunes companyies permeten incloure el nadó a l’assegurança mèdica del pare).\nÉs molt important saber que per evitar un període de carència (temps que transcorre des de la contractació de l’assegurança fins al moment de poder gaudir de la totalitat de cobertures que apareixen a la pòlissa) o preexistències (patologies existents abans de la contractació de l’assegurança) hauràs de fer la gestió entre 2 dies i un mes després del seu naixement (depèn de la companyia).\nInforme mèdic del naixement o targeta sanitària\nImprès de sol·licitud d’inclusió a la pòlissa (el facilita el corredor o agent d’assegurances) o qüestionari telefònic.\nB – Incloure el Nadó a la pòlissa del seu germà o contractació d’una pòlissa individual.\nEn cas que el vulgueu assegurar només el nadó haureu de buscar una companyia que accepti a nens sols (actualment molt poques).\nSi opteu per aquesta opció heu de tenir en compte que totes les companyies us aplicaran un període de carència (temps que transcorre des de la contractació de l’assegurança fins al moment de poder gaudir de la totalitat de cobertures que apareixen a la pòlissa) i preexistències (patologies existents abans de la contractació de l’assegurança).\nPer a més informació sobre assegurances mèdiques llegeix l’article “Què li cobrirà l’assegurança mèdica al teu nadó?” i “Les 8 coses que has de saber però ningú t’explica sobre les assegurances mèdiques”.\nPer fer aquest article ens hem basat en les següents fonts: tramitsnaixement.com, Bebenom.com, Article publica a ARA Criatures i les diverses pàgines web dels organismes públics reguladors.\nTags: Assegurança mèdica, burocràcia, CAP, naixemnet del teu fill, prestació de maternitat, prestació de paternitat, Registre civil, Seguretat Social, tràmits\nCategories: Bloc, Embaràs, Fills\nEntrada anteriorEscola Bosc, contacte amb la natura i educació viva\nSegüent entradaBEAT BUGS


TV3 lidera l'audiència d'ahir, dilluns, amb una quota del 14,9%. El "TN vespre" encapçala el rànquing de programes més vistos del dia i "El foraster", una setmana més, continua liderant la seva franja amb comoditat\n27/05/2015 - 15.40\nEls informatius de TV3 continuen mostrant la seva solidesa i ahir, un dia més, se situen al capdavant del rànquing de programes amb més audiència. L'edició del "TN vespre" és el programa més vist d'ahir, dilluns, amb una audiència de 611.000 espectadors i una quota del 20,5%, seguit, en segon lloc, pel "TN migdia", amb 601.000 espectadors i una quota del 29,6%.\n"El foraster", una setmana més des de l'estrena d'aquesta segona temporada, lidera la seva franja d'emissió i obté una quota del 17,9% amb una audiència de 554.000 espectadors. "Crackòvia", amb 472.000 espectadors i una quota del 14,1%, se situa en quarta posició del rànquing de programes més vistos del dia. "La Riera", que té una audiència de 419.000 espectadors i una quota del 22,7%, se situa en cinquè lloc, empatada amb "Informativos T5", que obté el mateix nombre d'espectadors\nAmb aquests resultats, TV3 lidera el "prime time" amb comoditat. En el conjunt del dia, TV3 és la cadena més vista amb una quota del 14,9%.


L’ESTRAMBOTISME – Quim Hereu\nQuim Hereu és fundador de L’Estrambotisme, un nou corrent artístic que es defineix com l’impuls que permet a una persona saltar l’abisme que el separa del que sempre ha somniat fer, de convertir-se en el que sempre ha volgut ser. Per rar, estrany o diferent que sigui. És una expressió d’alliberament, d’atrevir-se a viure vencent convencionalismes i l’excés de seny. La rauxa n’és el seu motor.\nL’Estrambotisme és inclassificable i escapa a engabiaments intel·lectuals perquè neix de la subjectivitat de cada individu. En certa manera, tothom pot ser estrambòtic. Però en el seu epicentre hi ha les muses i una imaginació ciclòpia, aterridora. Funciona com un fabulós “CONDENSADOR DE RAUXA” fent que la rauxa sempre guanyi el seny. Estrambotisme és tenir la LLIBERTAT de PODER fer el que vulguis amb el teu TEMPS. És un reflex alterat però conscient de la realitat que ens envolta.\nUna rauxa hiperbòlica, que res pot aturar ni controlar, amb el seny just per poder-la administrar i evitar-ne l’autodestrucció i que sobtadament porta l’individu a fer coses que no són “normals”. Un seny que mai limita el fet creatiu, permetent catapultar el pintor (o artista, creador o persona en general) a fer el que sempre ha volgut fer i que resulta en coses extraordinàries. És un mecanisme creatiu que s’activa quan un adult conserva intacta la imaginació de quan era nen. La combinació d’una imaginació infantil i una ment adulta resulta en un poder hiperbòlic. En termes creatius, és una combinació extremadament potent. L’Estrambotisme no pretén descobrir cap mètode desconegut, ni inventar res, sinó més aviat descriure un mecanisme creatiu àmpliament utilitzat des de temps immemorials.\nEl seu manifest visual és la trilogia estrambòtica, 3 pintures a l’oli de mides descomunals (TEMPS, PODER I LLIBERTAT) que amb les metàfores del seu Llegendàrium defineix aquest nou corrent. Estrambotisme és mirar el teu entorn amb la imaginació d’un nen i alterar-ne els elements amb tota la capacitat i eficàcia d’una ment adulta. Sense prejudicis, fórmules, lleis o convencionalismes. Tot és possible i els límits són la mateixa imaginació.\nLa germana de l'avi\nLa tieta Conxita\nQuan Hereu era petit, la seva tieta Conxita va ser la primera a emprar la paraula “estrambòtic” per adjectivar els dibuixos que feia estirat a terra, a casa dels seus avis, mentre ella li preparava el berenar. Joan Fuster i Gimpera s'inventa el mot “Estrambotisme” aplicat a la pintura, amb la intenció de començat un nou corrent artístic en la dècada dels anys setanta. Finalment, l'any 2004 Joan Fuster i Quim Hereu es coneixen i Fuster cedeix el relleu a Hereu en la tasca de completar la creació del corrent que ell havia iniciat i donar-lo a conèixer, fent-lo hereu testamentari. Fuster mor l’any 2011. Hereu és cofundador i el màxim exponent i representant de l’Estrambotisme.\nHereu volia fer una cosa que no s'havia fet mai: presentar l'Estrambotisme al món amb una gran exposició. Volia anunciar-lo. I va tenir una idea: un naixement proclamat amb un altre naixement. És a dir, el de l'Estrambotisme amb el del Naixement de Venus estrambòtic que volia pintar. Amb aquest pensament al cap, va començar la trilogia estrambòtica: 3 pintures de mides increïbles, El Temps, el Poder i la Llibertat, de 6 x 12 m cadascuna i que serien el manifest visual del nou corrent. La primera d’elles, i la més important, seria la icona i es basaria en una de les obres dels pintors que de petit més l'havien fascinat: El Naixement de Venus de Botticelli. Hereu tardarà dotze anys a executar la Trilogia Estrambòtica.\nL'any 2010 succeeix un fet tan extraordinari com singular: Fuster converteix a Hereu en l'hereu testamentari de l'Estrambotisme. Després de la mort de Fuster, Hereu continuarà la tasca començada redefinint l’Estrambotisme, com a cofundador del corrent, i impulsant-lo amb força amb la Trilogia Estrambòtica, el llibre de l'Estrambotisme, el Llegendàrium i amb la creació del Santuari de l’Estrambotisme.\nDurant 3 anys va ser l'estudi-galeria de Quim Hereu. Situat al centre cultural ``La Fortalesa`` a la Muntanya dels Sants Metges a Girona, va donar cabuda al manifest visual, és a dir, la Trilogia Estrambòtica, a pintures, objectes, escultures i obra d'Hereu en exposició permanent. A l'Espai Quim Hereu es va acabar de pintar, a la vista del públic, la tercera de les pintures de la trilogia, la Llibertat. ``La Fortalesa`` va haver de tancar les portes el 2020 a causa de la mort del seu principal promotor Ramón López.\nEn la pintura, L’Estrambotisme consisteix a fer coses estranyes i rares, però mantenint la màxima naturalitat. Consisteix a dibuixar i pintar figures i objectes habituals del nostre entorn però d’una manera estrafolària, particular, insòlita. Consisteix a fer associacions impossibles i alterar les propietats dels elements que les composen. En definitiva: fer coses estrambòtiques, on l’ingredient de base essencial que farà possible tot el procés és la imaginació. La imaginació de quan érem nens uneix les formes i els elements existents a la natura per crear combinacions, ambients teatrals nous, estranys, curiosos i irreals, tot i que ben reals, encara que pugui semblar contradictori. El dibuix és la base de tota obra estrambòtica.


▷ 5 coves per visitar en família a prop de Tarragona\nVoleu descobrir galeries subterrànies amb formes inversemblants formades al llarg dels anys i passar un dia divertit en família? Us proposem visitar cinc coves que permetran als més petits de la casa viure una jornada que segur que no oblidaran. Al país n'hi ha moltes, amb formes pecualiars i molt capritxoses; aquí us en fem un petit recull perquè feu la vostra tria i proveu l'experiència. N'hi ha algunes que fins i tot es poden visitar en cotxet. Som-hi!!\nI a la web escapadaambnens.com trobareu les coves més espectaculars per explorar en família a Tarragona\n1. Ruta de la Cova del Blai (Serra de Llaberia)\nLa cova pertany al terme de Pratdip, al Baix Camp, i està ubicada a les serres de Mestral. Es tracta d'una caminada apta per fer amb nens d'almenys 6 o 7 anys, als que els agradi caminar entre les roques i seguint la llera del riu entre parets i penya-segats.\nLa ruta és circular, de prop de 10km, i es troba senyalitzada com a Tomb per les Rases. La Cova del Blai és de formació natural, compta amb una llarga història de tradicions llegendàries i permet contemplar galeries esplèndides.\nAbans d'accedir-hi, els visitants gaudireu d'unes vistes magnífiques del Camp de Tarragona des de la Muntanya Blanca. És recomanable portar una llanterna!\nMés informació al Centre d'Interpretació de la Serra de Llaberia.\n2. La Cova de Santa Llúcia (Bisbal de Falset)\n3. Cova de la Font Major (Espluga de Francolí)\nIdeals per visitar en familia, ja que permet fins i tot l'accés als cotxets, les Coves de l'Espluga ens obren les portes del passat prehistòric de la nostra humanitat.\nCasualment, fa poc es va fer pública la descoberta de més d’un centenar de gravats de fa uns 15.000 anys que constitueixen el primer santuari paleolític català amb representacions d’art rupestre parietal figuratiu i abstracte\nMuseu de prehistòria i geologia instal·lat a l’interior d’una de les coves més llargues del món formades amb roca de conglomerat. Museografia amb nombrosos audiovisuals que fan de la visita una ruta vivencial. Amb la important troballa de més de 300 gravats de fa 37.000 anys.\nMés informació a la web de les Coves de l'Espluga.\n4. Les Coves Meravelles (Benifallet)\nEs tracta d'un conjunt espeleològic format per sis coves (la Cova de les Meravelles, la Cova del Dos, l'Avenç del Sifó, la Cova d'en Marigot, l'avenç del Cataclisme i la Cova de l'Aumediella Gran), tot i que només sín visitables les dues primeres.\nLes Coves Meravelles tenen un recorregut de més de 500 metres, tot i que turísticament només són visitables uns 200 metres, i compten amb prop de 10 metres de desnivell.\nAquestes coves, ubicades al terme de Benifallet i descobertes a finals dels anys seixanta del segle passat, també són aptes per visitar amb nens i permetran fer volar la imaginació mentre fem la visita guiada i ens deixem captivar per les explicacions de la nostra guia; de ben segur molt amena i divertida.\n5. Les Mines de Bellmunt del Priorat\nUna altra activitat que també es pot gaudir en família i que permetrà als més petits de la casa fer un viatge subterrani a través d’una visita guiada a l’interior de la mina Eugènia, la que va ser la mina de plom més important de Catalunya.\nEl recorregut, pel qual serà necessari posar-nos un casc, es fa a peu i ens permet endinsar fins a 35 metres de profunditat i recórrer uns 700 metres de galeries a través de l’explotació més antiga d’aquesta mina, desenvolupada a les acaballes del segle XIX.\nA la sortida de la mina, els nens poden buscar minerals al terrer de la mina Eugènia, i d’aquesta manera poden identificar i reconèixer les característiques principals dels minerals recollits.\nUn audiovisual dins del Museu de les mines permet complementar la visita amb els testimonis, les experiències i les vivències que expliquen antics miners i altres persones que van tenir relació amb la mina.\nDins del complex de la mina Eugènia també hi ha una àrea de lleure que disposa de bancs i taules, lavabos i una font d’aigua potable.\nMés informació a la web de les Mines de Bellmunt.


Benvinguts, seguidors i seguidores del 100peus!\nAvui parlarem del fantàstic concert del passat divendres 14 d'octubre a les Borges del Camp, a la comarca del Baix Camp, que vam fer com a cloenda del Centenari de la Coronació Canònica de la Mare de Déu de la Riera. Aquest concert va ser el primer d’aquesta temporada, però sobretot va ser important pels escolans de 5è, ja que va ser el primer concert amb l’escolania.\nEn arribar al poble, vam descarregar les maletes i vam anar a l’ermita on es conserva la Mare de Déu de la Riera. Un cop allà vam menjar una mica de galetes i ens van fer una explicació sobre l’ermita i la seva mare de Déu. En acabar l’explicació vam baixar al poble a fer la prova de so. Després vam anar a sopar, vam quedar ben tips! Després vam anar ben concentrats a l’Ajuntament on teníem la saia i el roquet, i un cop ben guarnits vam sortir concentrats a donar-ho tot al concert. En acabar ens van donar un obsequi, que era un quadre i una borja. Va ser molt bonic però esgotador!\nI això ha sigut tot, fins la pròxima crònica!\nMiquel, Joan, Bernat, Josep i Xavier.\nEtiquetes de comentaris: Concert Crònica Notícies Visita Cultural\nAquesta vegada us ha tocat anar una mica més lluny. Segurament el camí va ser llarg i cansat però segur que la gent de les Borges us ho va agraïr i molt. Arribar a tots els racons de Catalunya per petits i llunyants que siguin us fa grans i propers a la gent. Ara a pel proper concert a Lleida.\nFelicitats per els de 5è !!Un parell mes de concerts i arribara un dels que fa temps que esperem i que particularment a mi ,em fa molta il.lusó ..el de Manresa !!\nVeig que us varen cuidar molt be,com a tots els llocs que trepitgeu, per fer arribar la musica i les vostres veus.\nGracies per compartir-ho i tant ben explicat per els cronistes!!


El Club Gastronòmic 'El Putxeret' lliura els premis de la VII Ruta de la Tapa d'Almussafes\nL'Àgora del Parc Central d'Almussafes va acollir ahir dimarts 17 de juliol a la vesprada l'acte en el qual es van lliurar els premis de la VII Ruta de la Tapa d'Almussafes, iniciativa que organitza any rere any el Club Gastronòmic 'El Putxeret' en col·laboració amb els establiments hostalers del municipi i de l'Ajuntament de la localitat. El 'Rollet de bou', elaborat pel bar Els Rogets, fou l'aperitiu que va reunir el major nombre de vots dels comensals i 'L'indi', del Forn Rosa, va ser la tapa de la qual es van servir més unitats. Sara Romaguera va ser la guanyadora del sorteig d'un val de 50 euros per a consumir en el local 'Els Rogets'.\nAhir, dimarts 17 de juliol, a les 20 hores en l'Àgora del Parc Central, el Club Gastronòmic 'El Putxeret' d'Almussafes va celebrar l'acte de lliurament de premis de la seua VII Ruta de la Tapa, iniciativa que es va celebrar amb èxit en un total de nou establiments hostalers del 28 de juny al 5 de juliol. La junta directiva de l'associació, l'alcalde d'Almussafes, Toni González, el regidor de Festes, Andrés López, i la Reina de les Festes 2018, María Pilar Revert, van ser els encarregats de realitzar el citat lliurament, en el qual també van participar els gerents dels locals adherits al concurs.\nEl premi a la millor tapa, per ser la que més vots dels comensals va rebre, tal com ja va anunciar 'El Putxeret' la setmana passada, va ser 'Rollet de bou', aperitiu creat pel Bar Els Rogets. La tapa estava elaborada amb un cruixent de bou, formatge parmesà i maionesa d'harissa. El 'Forn Rosa' va ser el que va servir un major nombre de tapes, amb 2.609. A més, també va ser el que més unitats de la mateixa tapa va vendre. Concretament, l'establiment va despatxar 1.063 tapes de 'L'Indi', plat elaborat amb pa de poble, salsa de bolets, pit de pollastre al tandoori, formatge brie i cruixent de quicos.\n"És innegable la força amb la qual continua la Ruta de la Tapa d'Almussafes després de set anys plantejant-la a la ciutadania. Açò és gràcies a 'El Putxeret', els bars, restaurants i cafeteries de la població i a la ciutadania. No em canse de dir que aquesta activitat és l'aperitiu perfecte abans de l'inici oficial del calendari festiu i per açò des de l'equip de govern continuarem apostant per ella", afirma l'edil de Festes, Andrés López.\nDurant l'acte, Sara Romaguera Aguado va resultar triada guanyadora del sorteig realitzat entre els comensals, per la qual cosa va rebre un val de 50 euros per a consumir en el Bar Els Rogets, restaurant guanyador del premi a la millor tapa. La present edició es va tancar el passat dijous 5 de juliol confirmant la seua consolidació, atès que durant la setmana es van servir un total de 14.612 tapes, 1.468 més que en la convocatòria de 2017, un èxit pel qual el Club Gastronòmic 'El Putxeret' se sent molt satisfet.


CosmoCaixa a Barcelona\nUna porta oberta al coneixement, a la ciència i al medi ambient, gràcies al seu planetari digital, el seu bosc amazònic o el seu mur geològic.\nBus: Línies H2, H4, V17, V15, V19, V13, 73, 75, 22 i 196.\nDe dilluns a diumenge i festius, de 10:00 a 20:00 h\nZones de Barcelona Altres districtes\nTothom troba la seva Barcelona, la Barcelona que cerca. A la capital catalana us esperen temptacions diverses, des de la cultura, la gastronomia, les compres o l'oci.\nBarcelona és un mosaic... No us l'acabareu en una sola visita!\nEl Museu del FC Barcelona rememora la història d'aquest club centenari.\nUna joia de l'arquitectura botànica, és el parc més antic de Barcelona.\nEls Búnquers del Carmel ofereixen meravelloses vistes panoràmiques de Barcelona.\nEl Tibidabo (516m) és el pic més alt de la serra de Collserola de Barcelona.\n"Tot el Camp, és un Clam, som la gent Blaugrana!..." (Himne del FC Barcelona, El Cant del Barça).


Felip Puig critica la 'submissió' que vol imposar la 'política espanyola' a Catalunya ! directe!cat\nPolítica Última actualització Dilluns, 11 de juliol de 2011 05:00 h\nEl conseller d'Interior considera que la societat civil catalana té més ambició nacional i que es manté l''esperit del 10J'\nEl conseller d'Interior de la Generalitat, Felip Puig, s'ha sumat aquest diumenge a les reaccions pel primer aniversari de la manifestació del 10 de juliol. El convergent ha declarat que 'es posa en evidència que l'esperit del 10J continua viu'. 'Catalunya va iniciar fa uns mesos una transició, estem caminant cap el dret de decidir i pertoca que la política vagi marcant també els seus ritmes', ha raonat. En el marc de la festivitat de Sant Cristòfol, festa dels conductors, Puig ha apuntat a Barcelona que molts ciutadans volen que 'el país avanci' i a la vegada rebutgen la 'submissió que la política espanyola' vol sotmetre a Catalunya per tal que sigui 'només una gran província espanyola'.\ncatalunya, felip puig, submissió\nEn una atenció als mitjans de comunicació posterior a l'acte institucional de la Festivitat de Sant Cristòfor, celebrat a la sala de cròniques de l'Ajuntament de Barcelona, Felip Puig ha comentat que tot i la situació difícil des del punt de vista econòmic i de cohesió social, es va cap a nous escenaris de 'poder polític' i 'd'ambició nacional'. No oblida, però, la proximitat de les eleccions generals que tancaran, segons el conseller 'un cicle electoral important'. 'Al mateix temps', ha continuat 'la societat civil, les inquietuds de més autogovern i de més sobirania van creixent', ha apuntat.\nEl titular d'Interior també ha destacat el 'civisme' de la marxa d'ahir dissabte, en què van participar 35.000 persones segons els organitzadors, i 13.000 segons la Guàrdia Urbana de Barcelona. 'Hi hagut un comportament excel·lent, des d'una perspectiva de seguretat ciutadana', ha remarcat Felip Puig. 'El compromís cívic i convivencial dels organitzadors i participants va permetre tenir allò que tota la gent espera, que les idees es puguin manifestar a través també de la ocupació tranquil·la i pacífica de l'espai públic respectant els drets, les llibertats i la llei', ha conclòs.\n9J: 'La llavor de la independència està sembrada' 10.07.2011.\nEl país torna a clamar independència un any després del 10J 09.07.2011.\n14 de juliol de 2011, 15.06 h\nSr. Puig' en el seu discurs diu que dins la societat civil, les inquietuds de més autogovern i de més sobirania van creixent', , la meva pregunta es si reconeixen que el poble català cada vegada mès està pel tema de la sobirania,autogovern o sia independència ¿per que no agafen el pal de paller de veritat i es deixan de marejar la perdiu? que si ara concert economic, que si ara el conseller mas-cullel està satisfet de la reunió amb la Salgado, que si ara no se que. El que necessita C... Llegir més\n12 de juliol de 2011, 06.57 h\nSr. Felip Puig, no cal que parli mes que ja va demostrar el que es a Pl. Catalunya. Cada gos te un amo i al seu li agrada anar amb helicopter.\n12 de juliol de 2011, 01.16 h\neps Felip, no parlis, actua, fes que el Duran deixi de treballar per tenir contenta a Espanya i deixa de pactar amb el PP, el partit que va portar l'estatutet que va pactar en Mas al Constitucional i que ataca constanment el català.\n11 de juliol de 2011, 23.04 h\nDoncs moguin el cul, qui si no?\n11 de juliol de 2011, 22.58 h\nFelip Puig critica la 'submissió', ,bla, bla, bla.\nMentre "critica" rés no canvia!\n"El conseller d'Interior considera que la societat civil catalana té més ambició nacional i bla, bla, bla'"\nMolta més que els Unionistes de CyU, segur|\n11 de juliol de 2011, 12.43 h\nDe tota manera i no sé perquè em comença a preocupar la "política espanyola" que ens vol imposar el Govern.\n11 de juliol de 2011, 12.07 h\nPer a aquella gent tan ufana i tan superba -i per a molts de nosaltres, ai las!- ser 'una gran província espanyola' és més que ser una nació catalana independent. No sé de que es queixen, deuen pensar, si formar part de l'imperi espanyol és un gran honor...Ara bé, per a poder gaudir d'aquest honor cal que els catalans paguem i ens sotmetem.\nUn que no votara mai el tripartit de dretes L'emporda\n11 de juliol de 2011, 11.33 h\nCDC + UDC + PP.\n11 de juliol de 2011, 11.32 h\nAquest pobre home no sap el que dir i per això no hauria de dir res. Si és independentista com es comenta que defensi la seva opció obertament i no vagi fent el ridícul.\nUn que mai votarà a la ERC tripartita L'Estartit\n11 de juliol de 2011, 11.22 h\n#2 Potser perqué als del tripartit no només ja us va bé sino que en definitiva és el que voliau?.\nDonç apa!, ja estareu la mar de contents!.


«Joc de cartes» busca avui el millor caràcter entre Girona i Figueres - Regió7 :: El Diari de la Catalunya Central\n«Joc de cartes» busca avui el millor caràcter entre Girona i Figueres\nEl River Cafè, el Si No Fos, el Cap i Pota i El Pati competiran aquesta nit al programa de TV3\nddg 22.09.2020 | 22:52\n«Joc de cartes» busca avui el millor caràcter entre Girona i Figueres Regió7\nEl River Cafè i el Si No Fos de Girona, i el Cap i Pota i El Pati de Figueres seran els quatre establiments que es disputaran, aquesta nit, el reconeixement a restaurant amb més caràcter al programa Joc de cartes de TV3. Serà la primera vegada que dues ciutats rivalitzaran per guanyar el concurs gastronòmic que presenta Marc Ribas, precisament nascut a la capital gironina.\nLa competició gastronòmica arrencarà al cor del Barri Vell de Girona, concretament al River Cafè, i a la capital gironina Marc Ribas també visitarà el Si No Fos.\nEl programa es desplaçarà tot seguit a l'Empordà, concretament a la seva capital, Figueres, on després de visitar el Museu Dalí Ribas es disposarà a degustar les propostes de cuina casolana del Cap i Pota, i finalitzarà al restaurant El Pati, per conèixer la seva proposta de creativitat.\nDesprés del capítol d'estrena, els espectadors de TV3 podran tornar a veure el programa en què Marc Ribas buscava el restaurant de menú de menys de 15 euros de l'Hospitalet de Llobregat.\nCatalunya redueix de 14 a 10 dies la quarantena per covid-19 .


Arxiu de notícies: Agenda - Col·lecció Martínez Guerricabeitia - FGUV\nEl col·lectiu Alumni ha organitzat una visita guiada gratuïta a l’edifici històric de La Nau el dimarts, 28 de maig, de 17 a 19 hores. Els participants recorreran l’antiga Universitat, hui Centre Cultural La Nau, per a conéixer la seua història i els seus espais: el Claustre, el Paranimf, l’Aula Magna, la Capella de la Sapiència, les sales expositives i la Biblioteca Històrica, que actualment compta amb l´exposició ´Ferits pels llibres´\nGemma Marfany ofereix hui una conferència a La Nau sobre el futur de la genètica\nGemma Marfany, professora del Departament de Genètica de la Universitat de Barcelona i membre de l’Observatori de Bioètica i Dret de la UB, ofereix aquest dimecres, 22 de maig, a les 19 hores, la conferència ‘Humans 2.0: La genètica del segle XXI’ a l´Aula Magna de La Nau. L´entrada és lliure.\nLa Universitat convoca la primera edició dels Premis UVocupació en reconeixement a les persones i/o organitzacions compromeses amb l’impuls de l’ocupació juvenil i de qualitat. El termini de presentació de candidatures s’obri hui i finalitzarà el pròxim 31 de maig. Els guardons seran lliurats en l’acte de presentació d’UVocupació el dia 19 de juny.\nEl Paranimf del Centre Cultural La Nau de la Universitat de València va acollir, el dia 14 de maig, la conferència dialogada ‘Millorar la governança perquè Espanya avance’ amb motiu de la publicació del llibre ‘Para que España avance’, de l’economista Carlos Sebastián, en el marc de l´Escola Europea de Pensament Lluís Vives.


La sèrie d’Antena 3 ‘La catedral del mar’ té fonaments andreuencs | Andreuenc\nLa catedral del mar té connotacions de Sant Andreu de Palomar. Basada en la famosa novel·la homònima d’Ildefonso Falcones, els hostes de Barcelona i les vil·les del seu voltant són reclamats pel rei Pere III per organitzar urgentment una armada per fer front a l’atac per mar de Pedro I de Castella. La sèrie televisiva va començar a emtre’s el passat dimecres.\nLa catedral del mar és una sèrie d’una sola temporada que consta de 8 capítols de 52 minuts. Es tracta d’una obra que el 2006 va esdevenir un dels èxits de vendes més espectaculars de la literatura a Espanya. El primer capítol es calcula que va ser vist per gairebé quatre milions de persones i va aconseguir prop del 23% de share en franja horària de prime-time.\nLes crítiques de l’estrena han estat positives i, de moment, han superat la sempre arriscada comparació amb la novel·la original. Sobretot es destaca la seriositat de l’adaptació perquè, malgrat estar adreçada a l’entreteniment del públic en general, no ha rebaixat la cruesa d’alguns episodis claus de l’obra ni ha amagat les dures condicions de vida durant l’Edat Mitjana. També es reconeix de manera generalitzada la bona mà de l’equip de guionistes i de la direcció en mantenir un ritme de narració àgil i dinàmic.\nLa directora de ficció d’Atresmedia, Sònia Martínez, va destacar l’ambiciosa producció de la sèrie en la roda de premsa de presentació de la sèrie. Segons Martínez, és el resultat de l’obsessió de l’andreuenc Jaume Banacolocha, que va comprar els drets de l’adaptació de la novel·la perquè es va fixar com a meta professional tirar endavant algun dia aquest monumental projecte. A l’acte també hi va assistir l’andreuenc Joan Bas, soci fundador de Diagonal TV.\nLes xifres del rodatge han estat a l’altura d’una realització de gran envergadura que ha trigat quatre anys a materialitzar-se. Només d’aquesta manera es podia transmetre en imatges la història èpica de la construcció de Santa Maria del Mar i dels homes humils que ho van fer possible. Han participat més de 150 actors, 350 figurants, quasi 100 especialistes i més de 220 animals (sobretot cavalls). El rodatge ha durat 17 setmanes i ha recorregut gran part de l’Estat: Extremadura, Castella-la Mancha, Castella i Lleó, Madrid, Aragó i Catalunya amb un 80% de localitzacions exteriors.\nLa sèrie és una coproducció de Diagonal TV, Atresmedia, Televisió de Catalunya i Netflix, amb el suport del Departament de Cultura de la Generalitat de Catalunya. Després d’Antena 3, la sèrie també es podrà veure a TV3, mentre que la plataforma de vídeo sota demanda Netflix l’oferirà a tot el món un cop emesa pel canal espanyol.\nFotografia: Actors de La catedral del mar en un moment de la sèrie | Atresmedia


Una governabilitat difícil si no es té una majoria àmplia. – Bloc d'Albert Castany\nUna governabilitat difícil si no es té una majoria àmplia.\n26 Novembre 2010, 1:05 am\nÉs una època difícil i, si ens prenem al peu de la lletra les declaracions dels candidats durant la campanya, el proper govern ho pot tenir complicat.\nQuan dic que és una època difícil no estic descobrint res de nou. La situació econòmica és greu. La crisi sembla que encara no ha tocat fons i plana sobre alguns països el fantasma de la intervenció de la UE per salvar-los de fer fallida.\nL’estat espanyol és al punt de mira de molts especuladors i el govern sembla que no s’hi ha posat de valent per treure el país del forat on està caient. De fet, aquest govern va negar la existència de la crisi mentre altres països començaven a posar solucions.\nAra, serà perquè estem en campanya, el candidat socialista a la Generalitat diu que farà les reformes necessàries per garantir l’estat del benestar. Jo em pregunto quines reformes pot fer el president de la Generalitat per garantir les pensions, per exemple, quan tot això són decisions que s’han de prendre a Madrid. Enganyava qui negava la crisi i enganya qui diu que pot salvar l’estat del benestar fent reformes des de la Generalitat. La única cosa que pot fer el candidat socialista és fer valdre els vint-i-cinc diputats que té al Congrés espanyol i tots sabem que això no ho farà mai.\nÉs una època difícil per la situació econòmica que ha de comportar retallades pressupostàries en despeses inútils o prescindibles, que ha de implementar mesures imaginatives per fomentar la creació de llocs de treball, que ha d’impulsar el diàleg social per evitar la conflictivitat, que ha de generar confiança en els mercats. Tot això es pot fer des de la Generalitat amb polítiques serioses i rigoroses. I tot això es pot fer sense canviar cap llei. Es pot fer transmetent a la opinió pública una imatge de fortalesa i de convicció en el discurs. Tot això només es pot fer amb un govern fort que estigui convençut que la seva política és la que convé al país.\nLa economia és una ciència que es regeix per les evidències, però també per les previsions. I aquí és on la imatge de lideratge pot generar confiança o no. Això és molt important per sortir de la crisi. La confiança és fonamental.\nPer si això no fos prou problema, hi ha candidats que per fer-se un perfil propi i guanyar vots, plantegen unes condicions per donar suport a un possible govern que demostren l’afany de protagonisme que tenen.\nDiu Puigcercós que la condició principal i irrenunciable per pactar amb ells és que s’accepti la celebració d’un referèndum per la independència. Qui acceptarà una condició com aquesta?\nLa candidata del PP posa com a condició d’un pacte el tenir conselleries en el nou govern. La pregunta és la mateixa: qui ho acceptarà?\nEls d’ICV ja han dit que només pactaran amb els socialistes i republicans per fer un tercer tripartit. Però el PSC diu que no hi haurà un nou tripartit i que no permetrà un referèndum independentista.\nArtur Más també es nega a plantejar un referèndum per la independència i que no farà un pacte estable amb el PP.\nEls de Ciutadans esperem que segueixin sent testimonials, perquè les seves condicions poden ser inacceptables.\nAleshores, si ERC i PP mantenen les seves condicions, quin govern ens espera? Si les enquestes tenen raó i guanya CiU haurà de buscar pactes amb la resa de partits, uns no voldran donar-li suport i altres diuen que posaran condicions inassumibles.\nEns cal una majoria àmplia que permeti governar amb tranquil·litat en uns moments tant delicats com els que vivim. Cal una majoria que doni força a un govern en minoria, perquè ningú tindrà la majoria absoluta. Necessitem que el proper govern neixi fort i que governi amb un full de ruta clar.\nCal seguir demanant el vot, no podem relaxar-nos el darrer dia de campanya.\nMontgat, 16 de novembre de 2010.\nLes opinions d’aquest bloc són exclusivament meves i no reflecteixen el pensament de cap partit, associació ni empresa.\nFiled under Economia, Eleccions Parlament 2010, Política\t| Tagged campanya electoral, economia\t| Comment | Permalink\n« El canvi té un protagonista: tu!\nReivindicacions o xantatges? »


Habitació amb terrassa a Sitges - Hotel Calipolis\nInici > Habitacions > Habitació amb terrassa Sitges\nQui no desitja una habitació amb vistes al mar a Sitges? Un lloc caracteritzat pel bon temps, el sol i unes vistes increïbles a un lloc amb molt d’encant. Totes les habitacions destaquen pel seu confort, la seva excel·lent amplitud i la seva lluminositat.\nA l'habitació Bellavista trobaràs tot el que necessites sentir-te com a casa.\nComoditats habitació Bellavista\nA l'Hotel Calipolis a Barcelona & Sitges tenim tot pensat per als nostres clients. Unes vistes magnífiques, un entreteniment sense igual, més de 17 cales i platges per gaudir. Si vols viure el paradís a la Terra, t'aconsellem que facis un cop d'ull a les habitacions amb les que comptem al llarg de tot l'any. A més, a Sitges hi ha microclima pel que més de 300 dies anuals són de sol i calor. Un lloc de somni fet realitat!\nL'habitació Bellavista compta amb els següents serveis: telèfon, tendal solar regulable, aire condicionat, caixa forta, fil musical, minibar, Wi-Fi, escriptori, amenities al bany, TV, servei d'habitacions, de bugaderia i planxa.\nSi sorgeix un imprevist i has de planxar un vestit o camisa, podràs fer-ho sense problema al nostre hotel. A més, si en algun moment necessites del nostre assessorament, estarem encantats d'ajudar-te.\nEl nostre servei d'atenció al client està disponible les 24 hores. La nostra prioritat són els nostres usuaris (clients). Volem que tinguis les màximes comoditats i solucions al teu abast. Pel que no t'has de preocupar per a res, nosaltres cuidarem al màxim cada detall.\nA més, podràs gaudir d'un còctel al vespre a la terrassa privada de l'habitació. Només has de trucar al servei d'habitacions i nosaltres ho farem possible.\nAixí que, si tu també vols unes vacances d’ensomni, contacte amb nosaltres per reservar!\nTotes les habitacions Bellavista disposen de:\nMinibar Water inclòs (aigües exclusives de primera qualitat)


Artur Mas, fins a la figa La República\nLa setmana passada vaig acudir per primera volta a la consulta del ginecòleg. Anar per primera volta a cal ginecòleg no és fàcil per a una xicona jove. Una cosa […]\nLa setmana passada vaig acudir per primera volta a la consulta del ginecòleg. Anar per primera volta a cal ginecòleg no és fàcil per a una xicona jove. Una cosa és que el teu nóvio et toque la figa amb gràcia i harmonia, però una altra és que te la toque un desconegut. És guapo, Mireia, em va dir ma mare. Així és que hi anava amb una barreja de vergonya i morbo entre les cames. A més, és el que em va tractar a mi quan estava prenyada de tu, va reblar ma mare. I jo vaig pensar, mama no ajudes, el que em faltava, és com de la família: em coneix des que era un cigronet fecundat. Toca't la figa.\nAnava amb una mica de neguit i respecte, deia, perquè, com que sempre he sigut una saltamarges i m'he ventilat tot el que se m'abellia, patia perquè aquell senyor no em trobara un camp de batalla per allà dins. I clar, ma mare amb l'orella parada tota l'estona tampoc ajudava gaire. Però, malgrat la incertesa primerenca, va anar molt bé. I el ginecòleg, el Doctor Mateu, tot i ser una mica major, era guapo, tal com havia apuntat la mare. Els cabells canosos, tenyits de blanc per l'experiència, li donaven un toc força interessant. A més a més, parlava valencià. Ma mare tenia raó, no havia sigut una estratègia tranquil·litzadora de la meua progenitora.\nQuan va començar a oscultar-me la figa amb els dits, em va tocar un puntet i em va preguntar si em feia mal. Jo li vaig dir que no. Però era una veritat a mitges perquè em feia gustet. Però clar, això no li ho podia dir en aquell context professional. Ma mare s'hauria escandalitzat, conservadora com és. Ací està bé, açò també està bé… La meua figa pareixia un plató de televisió net i endreçat: amb una minicàmera enfocant l'interior mentre el metge feia les seues observacions i concloïa que tot estava en ordre. Uf! Quins descans.\nAra bé, si he de ser sincera, no tot van ser-hi flors i violes. Per dos motius. El primer, perquè em va cobrar 110€, i no em va donar l'oportunitat de preguntar-li si amb el carnet jove em podia fer una rebaixa (quin sentit té que al cinema et facen un descompte i a la clínica del ginecòleg no?). I el segon i més greu, perquè els homes guapos, a voltes, haurien de serrar la boca abans de cagar un moment íntim. Segur que vos ha passat alguna volta, amigues, que esteu amb un home en una situació agradabilíssima, gaudint d'una conversa intel·ligent i pensant aquest pot ser l'home de la meua vida, fins que de sobte, com un meteorit aparegut del no res, amolla alguna cosa sense trellat, una broma pesada, o pitjor encara: un comentari sobre l'ex, i espatlla el M-O-M-E-N-T. I t'entren unes ganes terribles d'enviar-lo a fer la mà. Doncs el Doctor Mateu no en va ser una excepció:\nI què estudies?, em va preguntar quan començava a palpar-me i observar-me la figa. Vaig pensar xe quina professionalitat, com es nota que ho diu per distraure'm i que tot passe com una sessió depilatòria no dolorosa. Estudie Filologia Catalana a la Universitat de València, li vaig respondre. I va i no se li ocorre una altra cosa que abandonar la seua condició de Sapiens atractiu i fer aflorar l'Erectus que duia ben enganxat als testicles tot espetant-me amb un to irònic gens elaborat un Ah mira! Amb l'Artur Mas este segur que ara tindràs treball. Ho va dir sense deixar de mirar dins la figa i demostrant una aversió especial pel president dels catalans. I clar, sóc una persona molt cabal i comprensiva, suporte totes les crítiques i posicionaments, però no pots fer comentaris polítics carajilleros de baix nivell a una estudiant valenciana de Filologia Catalana, d'esquerres, liberal, amant de la llibertat dels Països Catalans i de la seua llengua i cultura, en un moment polític decisiu com el que viuen els cosins germans del nord ara mateix. Perquè tot el pes del PP i l'espanyolisme et cau damunt la figa a través de les mans d'aquell senyor. El blanc dels cabells deixa de ser sinònim d'intel·ligència i esdevé caspa que demostra el seu bagatge cultural televisiu i filiació espanyolista.\nEm va tocar tant la figa aquell comentari barroer que em notava el cor en la vagina plena d'ira. I per no muntar un ciri davant ma mare i el ginecòleg de la família, em vaig quedar amb les ganes d'obrir més el conill i dir-li: Doctor Mateu, mire'm, mire'm bé la figa!: no és Artur Mas estúpid, ací dins hi ha tot un poble que demana llibertat!


Mor una nena de set anys en precipitar-se des d'un quart pis a Zamora - Empordà\nMor una nena de set anys en precipitar-se des d'un quart pis a Zamora\nEl cos de la menor estava estès al carrer i els pares buscaven la menor a casa quan ha anat la policia al pis\nT.S / Zamora\n30·01·17 | 15:33\nUna menor de set anys d'edat ha perdut la vida després de precipitar-se des d'un quart pis al carrer Arapiles de Zamora capital prop de les set d'aquest matí.\nEl cos de la nena ha estat trobat a la vorera de l'esmentada via i la Policia ja investiga les possibles causes d'aquest dramàtic succés, del qual de moment no han transcendit més dades.\nEl carrer en què ha estat trobada la menor ha estat tallat al trànsit des de la intersecció amb Cardenal Cisneros i en aquests moments és visible una nombrosa presència de vehicles policials. La mesura aquesta provocant embussos en aquesta cèntrica avinguda en plena hora punta de major intensitat de trànsit.\nQuan els agents de la Policia Nacional han pujat a l'habitatge per veure des d'on podia haver-se precipitat la menor, s'han trobat amb que els pares, de nacionalitat espanyola, l'estaven buscant per la casa.\nEl subdelegat ha explicat que l'habitació on dormia la menor amb la germana té doble finestra i la persiana baixada.\nLa Policia investiga si, pel lloc on va ser trobat el cadàver, la petita va poder precipitar-se per aquesta finestra, encara que també està proper un balcó de la casa.\nEl subdelegat ha manifestat que "no descarten cap hipòtesi" sobre el que ha passat, i ha informat que els progenitors estan declarant a comissaria, mentre que la germana ha estat posada a disposició de la Fiscalia de Menors per prendre-li declaració.\nGarcía Bermejo ha assegurat que no li consta que els pares tinguin antecedents policials.\nLa Policia Municipal va tallar al trànsit durant prop de tres hores el carrer en què ha ocorregut el succés, al barri de Los Blocs.


Així és l'extrema dreta europea que es manifesta amb Ciutadans\nAixí és l’extrema dreta europea que es manifesta amb Ciutadans\nGeneració Identitària és un grup d'extrema dreta que 'lluita contra la immigració en massa i la islamització d'Europa'\nAlbert Rivera i Inés Arrimades es disposen a fer declaracions davant el parc de la Ciutadella. Les càmeres i els micròfons els encerclen. Rere seu, militants de Ciutadans alcen cartells amb el mot ‘Llibertat’. ‘Som al mateix lloc on van agredir la Lídia mentre llevava llaços grocs. Som aquí per a donar-li suport a ella i a la seva família. Condemnem fermament tota mena de violència i fem una crida a la convivència al sentit comú’, diu Arrimadas. Però pocs metres més enrere activistes d’extrema dreta branden una bandera de Generació Identitària.\nAra @PPCatalunya @ciutadans, nazis de Generación identitaria i d’altres crupuscles feixistes manifestant-se conjuntament a la Ciutadella en rebuig d’una agressió en el marc d’una baralla que res va tenir a veure amb el moviment independentista.\nVeure per creure. pic.twitter.com/HrWic4JauR\n— CUP Ciutat Vella (@cupciutatvella) August 29, 2018\nMinuts abans, la concentració contra violència ja havia esdevingut un enrenou increïble. Un grup d’espanyolistes havien estomacat un càmera de Telemadrid que havien confós amb un treballador de TV3. Crits de ‘fuera’ i ‘maricón’, empentes i cops de puny. Ciutadans condemna l’agressió i en culpa uns ‘infiltrats’ que, segons que diuen, també amenacen els seus militants. Tanmateix, l’única cosa certa és que el partit, novament, es manifesta al costat de membres de l’extrema dreta que exhibeixen orgullosos la seva simbologia.\nNingú no fa cap cordó per aïllar els extremistes ni els expulsa de la concentració. Durant tota la protesta, la bandera de Generació Identitària taca el cel de Barcelona amb el seu odi i xenofòbia. És blanca i conté el logotip de l’organització: un cercle amb un triangle a dins.\nQuè és Generació Identitària?\nNascuda a França el 2012, Generació Identitària és una organització d’extrema dreta que, segons la seva pàgina web, ‘lluita contra la immigració en massa i la islamització d’Europa’. El grup, evidentment, renega de qualsevol etiqueta extremista i pretén camuflar la seva imatge pública amb accions solidàries amb gent sense sostre –sempre de nacionalitat europea–, com també fan alguns altres grups neonazis: Casa Pound, Hogar Social Madrid…\nTanmateix, els seus pronunciaments i els seus vincles polítics els delaten: són una organització d’extrema dreta. A França han donat suport explícit al Front National de Marine Le Pen. A Itàlia, a la Lliga Nord de Mateo Salvini. A l’estat espanyol, Generació Identitària manté una relació molt fluida amb Democracia Nacional.\nEl grup és propietari d’uns quants locals en les principals ciutats franceses, a més d’un gimnàs a Lió, on fa propaganda de les seves accions i ideologia. Polítics com Benoît Hamond, ex-candidat socialista a l’Elisi, i activistes destacats com ara Pierre Henry, director general de France Terre d’Asile, han demanat que Generació Identitària esdissolgui o sigui il·legalitzada.\nEl grup va començar a tenir ressò mediàtic el març del 2016, quan va muntar barricades a l’entrada de la ciutat de Calais per barrar el pas als immigrants que vivien atrapats en camps com la Jungla. La campanya s’anomenava ‘Defend Calais’ i fou la prèvia de ‘Defend Europe’.\nAmb ‘Defend Europe’, el grup va portar la xenofòbia fora de les fronteres franceses. La intenció era boicotar les accions de les ONG que salvaven migrants a la Mediterrània perquè, segons ells, eren còmplices del tràfic de persones i la islamització d’Europa. La primera acció fou al port de Catània, quan amb una llanxa inflable va mirar d’impedir que l’Aquarius eixís del port cap a la costa Líbia.\nMés informació: Així s’organitza l’extrema dreta per boicotar els rescats d’immigrants a la Mediterrània\nMés tard, amb donacions anònimes, Generació Identitària va comprar un vaixell i va dur el boicot al bell mig de la Mediterrània. El grup va tenir qui-sap-les enganxades amb Proactiva Open Arms i més ONG. Tanmateix, la campanya fou un fracàs i va tenir un final humiliant. L’agost del 2017 el vaixell de Generació Identitària fou rescatat davant Líbia per l’ONG Sea Eye després de tenir avaries diverses. Poc després, el grup va abandonar el vaixell i la tripulació –d’origen singalès– en alta mar. Finalment, va acabar a Barcelona, on l’embarcació es va subhastar per a pagar els sous endarrerits dels mariners que van tornar a Sri Lanka.\nDarrerament, Generació Identitària s’ha manifestat contra la immigració al port de València i la Valetta (Malta) amb eslògans com ‘De cap manera, no fareu d’Europa la vostra llar’. El grup també ha portat la xenofòbia als Alps, concretament a la frontera entre Itàlia i França. Han organitzat ‘grups de vigilància’ en pobles com Briançon. Són colles que es dediquen a empaitar els immigrants que proven de travessar les muntanyes, una zona no tan controlada com el pas fronterer de Ventimiglia, a la costa.\nNous sommes actuellement en surveillance au niveau du Fort des Têtes. C’est un des passages que marquent les passeurs d’extrême-gauche pour faire rentrer les clandestins en France. #StopMigrantsAlpes #DefendEurope pic.twitter.com/xPPjAzG7kp\n— Adrien Lasalle (@LasalleAdrien) May 14, 2018\nLes campanyes de Generació Identitària són més propagandístiques i pirotècniques que no pas efectives. Sigui com vulgui, el pòsit extremista que traspua cada acció de l’organització, i els seus vincles i simpaties amb grups polítics arreu d’Europa, sí que han de despertar preocupació.


La Biblioteca Roca Umbert ofereix una quinzena de cursos de formació digital i reprèn el servei d'Aula Digital Oberta | Ajuntament de Granollers\nInici » La Biblioteca Roca Umbert ofereix una quinzena de cursos de formació digital i reprèn el servei d'Aula Digital Oberta\nLa Biblioteca Roca Umbert ofereix una quinzena de cursos de formació digital i reprèn el servei d'Aula Digital Oberta\nL'oferta inclou des d'iniciació a la informàtica i al mòbil, a cursos temàtics de creació de blogs, retoc de fotografia i tallers digitals per a nois i noies de 9 a 16 anys\nAula de formació digital de la Biblioteca Roca Umbert\nLa Biblioteca Roca Umbert proposa una oferta formativa d'iniciació i aprofundiment en matèria digital.\nL'aula d'informàtica de l'equipament organitza cursos d'iniciació (a la informàtica, ús d'Internet, mòbil); cursos temàtics (blogs, disseny amb Inkscape, Gimp); i píndoles temàtiques (llibres digitals i eBiblio, Google Forms, Google Analytics, protecció de dades personals, Dropbox, formats i còdecs, WhatsApp, Hangout, Skype, i manteniment de l'ordinador). Les hores de formació oscil·len entre l'hora i mitja i les 8 hores, i els preus, entre els 3,75 i els 20 euros. La formació és gratuïta per a persones a l'atur o perceptores de pensions no contributives.\nAdreçat als menors de 16 anys, s'organitzen tallers gratuïts per fomentar l'aprenentatge dinàmic de les noves tecnologies, la creativitat, la innovació i el treball en equip. Se'n faran de disseny i de construcció de robots (nois i noies de 9 a 12 anys), creació de videojocs en 2 D (10-12 anys) i disseny i programació d'app per a Android (12-16 anys).\nLa Biblioteca Roca Umbert ofereix el servei d'Aula Digital Oberta, que presta assessorament gratuït per a l'autoaprenentatge de competències digitals i és també un espai on poder resoldre els dubtes digitals, amb l'acompanyament d'un formador.\nPer a les persones interessades a acreditar amb el títol oficial les competències en tecnologies de la informació i la comunicació, s'ofereix un curs específic en ACTIC de nivell 2 (nivell mitjà) de la Generalitat de Catalunya de 30 hores de durada. El curs és gratuït i s'adreça específicament a persones que es trobin a l'atur.\nLa inscripció a la formació digital ja està oberta i pot fer-se personalment a la biblioteca (c. Prat de la Riba, 77) o a: www.granollers.cat/formaciodigital


Inici > Docència i Recerca > Informació acadèmica > Estudis de grau > Beques i ajudes > Universitat de València > Ajudes extraordinàries\nDes del curs 2014-2015 aquestes ajudes s'han integrat en les ajudes a l'estudi. Podeu comprovar la convocatòria en l'apartat Ajudes a l'estudi.\nResolució de 21 de desembre de 2015 per la qual es publica la tercera, i última, resolució de concessió [PDF]\nResolució de 18 de maig per la qual es publica la segona resolució de concessió [PDF]. Els expedientes no inclosos en aquesta resolució seran resolts en pròximes resolucions.\nResolució de 30 de març per la qual es publica la primera resolució de concessió [PDF]. Els expedientes no inclosos en aquesta resolució seran resolts en pròximes resolucions.\nAjudes extraordinàries per a situacions excepcionals i sobrevingudes per als estudiants i les estudiantes que cursen estudis oficials en centres propis de la Universitat de València, curs 2013-2014.\n[Bases íntegres de la convocatòria, PDF]\nLa Universitat de València, conscient que per diverses circumstàncies hi pot haver estudiants en situació econòmica precària, com a conseqüència d’una situació sobrevinguda, considera necessari l’establiment d’ajudes extraordinàries per a aquests supòsits, a fi de que ningú no quede exclòs de l’estudi a la universitat per raons econòmiques, dins els límits pressupostaris existents.\nEls i les sol·licitants hauran d'al·legar una disminució dràstica dels ingressos de la unitat familiar, com a conseqüència d’una situació sobrevinguda produïda en el curs 2013-2014.\nPer a l’obtenció d’aquestes ajudes es consideren situacions sobrevingudes els supòsits següents:\nSituació legal d’atur d’algun membre computable de la unitat familiar que aportara anteriorment ingressos, que supose una disminució constatable dels ingressos de la unitat familiar.\nMort d’algun membre computable de la unitat familiar, que supose una disminució constatable dels ingressos de la unitat familiar.\nDivorci o separació de dret, que supose una disminució constatable dels ingressos de la unitat familiar.\nMalaltia greu, impossibilitadora i continuada, d’algun membre computable de la unitat familiar.\nFamílies en les quals algun dels membres computables que aportara ingressos passe a la situació de pensionista i que supose una disminució constatable dels ingressos de la unitat familiar.\nSol·licitants pertanyents al col·lectiu de dones víctimes de violència de gènere.\nFamílies l’economia de les quals haja pogut quedar afectada per catàstrofes naturals.\nEstar matriculat a la Universitat de València de 30 crèdits, com a mínim, en els estudis conduents a l’obtenció d’un títol de diplomat/ada, mestre/a, enginyer/era tècnic/a, llicenciat/ada, enginyer/era, grau o màster universitari oficial durant el curs acadèmic 2013-2014.\nHaver estat matriculat en l’últim curs universitari realitzat de 30 crèdits, com a mínim.\nHaver superat en l’últim curs universitari realitzat el 30%, com a mínim dels crèdits matriculats.\nNo estar en possessió d’un títol universitari ni complir els requisits legals per a la seua expedició.\nRequisits econòmics (llindars de renda)\nLa renda familiar dels sol·licitants no ha de superar, en l’exercici econòmic en què produïsca la situació sobrevinguda, els llindars de renda següents:\nFamílies d’1 membre: 15.839 euros\nFamílies de 2 membres: 27.073 euros\nFamílies de 3 membres: 36.744 euros\nFamílies de 4 membres: 43.846 euros\nFamílies de 5 membres: 47.778 euros\nFamílies de 6 membres: 51.228 euros\nFamílies de 7 membres: 54.601 euros\nFamílies de 8 membres: 57.928 euros\nA partir del vuitè membre s’afegeixen 3.172 euros per cada nou membre computable.\nMembres computables de la unitat familiar (a efectes d'aquestes ajudes)\nPer al càlcul de la renda familiar, a l’efecte de la beca, són membres computables de la família el pare i la mare, el tutor o persona encarregada de la guarda i protecció del menor, si és el cas, el sol•licitant, els germans solters menors de 25 anys i que convisquen al domicili familiar amb data 31 de desembre de 2012 o els de major edat, quan es tracte de persones amb discapacitat, així com els ascendents dels pares que justifiquen la seua residència al mateix domicili que els anteriors amb el certificat municipal corresponent.\nEn el cas de sol·licitants que constituïsquen unitats familiars independents, també es consideren membres computables el cònjuge o, si és el cas, la persona a qui es trobe unit per anàloga relació, així com els fills, si n’hi ha, que convisquen al mateix domicili.\nEn el cas de divorci, separació legal o de fet dels pares no es considera membre computable aquell d’ells que no convisca amb el sol·licitant de la beca.\nNo obstant això, té la consideració de membre computable, si és el cas, el nou cònjuge o persona unida per anàloga relació, les rendes i el patrimoni del qual s’inclouran dins el còmput de la renda i el patrimoni familiars.\nEn els casos en què el sol·licitant al·legue la seua independència familiar i econòmica, qualsevol que siga el seu estat civil, ha d’acreditar fefaentment que disposa de mitjans econòmics propis suficients que permeten aquesta independència, així com la titularitat o el lloguer del seu domicili habitual.\nLes sol·licituds s’han de presentar, emplenades degudament, mitjançant el formulari disponible en ENTREU, seu electrònica de la Universitat de València [http://entreu.uv.es].\nEl termini de presentació de la sol·licitud estarà obert fins al 30 de juny de 2014.\nA través del formulari electrònic de sol·licitud, cal d’aportar la documentació següent:\nDocument d’autorització per demanar els certificats que emet l’Agència Estatal d’Administració Tributària (AEAT), signat per tots els membres computables de la unitat familiar majors d’edat.\nEn el cas de la no-autorització prevista en el punt anterior, o en cas de no haver realitzat la declaració de la renda corresponent a l’exercici 2012, o quan la situació sobrevinguda s’haja produït en l’exercici 2013, cal aportar els documents acreditatius dels ingressos de la unitat familiar (certificat d’ingressos del SERVOF, entitat contractant o justificant del cobrament de pensions o prestacions, etc.).\nDocumentació que acredite la situació sobrevinguda al·legada


brisa – Els fogons de la Bordeta\n24 Setembre 2013 25 Setembre 2013 21 comentaris\nAhir al vespre vam visitar Molins de Rei amb un motiu ben especial: ens van convidar a gaudir de les IX Jornades Gastronòmiques que celebren al Mercat Municipal en motiu de la Festa Major.\nFins el dia 27 de setembre encara teniu temps de passar-hi, i podreu gaudir de les demostracions que han preparat restaurants i pastisseries de la vila. Realment val la pena veure a professionals cuinant en directe, que ens expliquen els seus trucs… i a sobre al final podeu tastar els plats i prendre una copeta! I gratis, eh?\nA continuació us deixem el calendari perquè pugueu assitir-hi:\nNosaltres dimarts al vespre vam gaudir del showcooking de la Pastisseria Cardona que, de la mà del Jaume i el Jesús, ens va preparar un pastís de Festa Major. En aquest vídeo podreu veure un resum de tot el que van preparar!\nEns van explicar com fer-lo amb massa brisa, doncs és molt més senzilla de preparar a casa, però van portar pasta de full ja llesta i així ens van mostrar les dues versions del pastís.\nEl farcit van fer-lo amb crema pastissera, però com a alternativa pels que no els agradi ens van proposar omplir els pastissos amb nata muntada, posant abans xocolata de cobertura i deixant-la refredar, així amb aquesta fina capa la massa no s’estova amb la humitat de la nata.\nNosaltres us hem preparat les versions individuals que van fer per repartir entre els assistents, amb la pasta de full. La diferència és que hem aprofitat l’ocasió per a provar una recepta de crema pastissera que es prepara en pocs minuts, una crema express que tot i que en un principi sorprèn per la senzillesa, veureu que queda molt bona i us pot salvar la situació si aneu curts de temps.\nSi us interessa la recepta de crema pastissera tradicional la podeu trobar en altres receptes del nostre bloc, com la d’aquest pastís de fruites fet amb pasta brisa.\nI si passeu per Molins de Rei també podreu degustar una proposta de maridatge amb cava per a cada showcooking, de la mà de diferents cellers; ahir nosaltres vam poder tastar un boníssim brut rosat dels cellers Vilarnau, fet amb les varietats trepat i pinot noir.\nIngredients (8 peces)\n– 1/2 làmina de pasta de full\n– Crema pastissera\n– Fruites fresques variades, ben netes\n– Gelatina neutra\nPer a la crema pastissera ràpida:\n– 125 ml de llet\n– 1 ou mitjà (sencer, amb la clara)\n– 10 g de farina de moresc (Maizena)\n– 1/2 cull. de cafè de vainilla en pasta\nPosem tots els ingredients (recordeu, l’ou va sencer amb la clara) dins d’un got adequat i ho mesclem bé amb la batedora elèctrica.\nHo passem a un cassó i ho posem al coure a foc mig.\nNo pararem de remenar amb unes barilles fins que espesseixi, i alerta perquè ho farà molt de pressa, en qüestió d’un parell de minuts!\nRetirem del foc i passem a un plat o bol. Quan s’hagi refredat una mica hi posem a sobre un tros de paper film, ben arrapat sense cap bombolla, perquè no faci crosta al refredar-se. Quan ja s’hagi temperat la posem a la nevera fins que l’haguem de fer servir.\nPer a les pastes de full:\nTallem la làmina de massa en rectangles i els punxem amb una forquilla per tota la superficie. Les pintem amb ou o llet.\nEnfornem a 200ºC uns 10 minuts o fins que la pasta de full estigui daurada. Retirem i deixem refredar.\nMuntem posant-hi a sobre la crema amb una mànega o una cullera, les cobrim amb una mica de sucre i les cremem amb una pala o un bufador.\nRepartim les fruites per sobre. Si són petites senceres, o si són grans tallant-les a petites làmines.\nHo acabem pintant-les amb una mica de gelatina neutra calenta, que farà que brilli en refredar.\nNosaltres fem servir uns sobres que venen al Lidl als quals se’ls afegeix una mica de sucre i aigua, i que queda com una mescla d’almívar i gelatina.\nUs recomanem que les munteu poc abans de consumir, corre el perill que la pasta de full s’estovi!\nCoca de Sant Joan (farcida de crema cremada)\nGalette de carbassa, rossinyols i reblochon\n15 Octubre 2012 15 Octubre 2012 47 comentaris\nUn nou dia 15 arriba, i “la Recepta del 15” amb ell, desitjosa de recollir el màxim possible de propostes per cuinar amb carbassa!\nEl mes passat va ser fantàstic, vau veure el recull final amb 120 receptes de xocolata? Moltes gràcies a tots per haver-hi participat!\nLa nostra proposta per aquest 15 és una galette de pasta brisa feta amb farina de sègol, amb un farciment espectacularment bo: carbassa, rossinyols, nous i formatge reblochon.\nA la Sandra la tenim de viatge 10 dies (ni més ni menys que als Estats Units per visitar a la seva germana!), així que us aviso de que no podrà passar a comentar els vostres blocs com sempre, però segur que quan torni es posa al dia en un tres i no res!\nAh! I si no teniu bloc però voleu participar, podeu enviar-nos la vostra proposta a elsfogonsdelabordeta@gmail.com , i us la publicarem al nostre perfil de Facebook.\n– 125 de farina de segol\n– 125 de farina blanca de blat\n– 125 de mantega freda\n– Un rajolinet d’aigua freda\n– Formatge reblochón\nCoem la ceba tallada a tires en una paella amb una mica d’oli. Quan comenci a enrossir hi afegim la carbassa tallada a daus d’un centímetre i ho deixem al foc 10 minuts més. Salpebrem i posem un polsim de gingebre.\nA banda rentem els rossinyols i els coem en una paella amb un raig d’oli perquè perdin l’aigua. Reservem.\nFem la pasta brisa posant les dues farines i la mantega ben freda tallada a daus en un bol, junt amb la sal i unes quantes fulletes de romaní picades.\nHo barregem bé amb els dits, però sense amassar. És important aquest detall, doncs es tracta d’anar pessigant la mantega amb la farina de manera que vagin formant-se grumolls i al final quedi com un munt de petites molles.\nHi afegim llavors l’ou, trencant-ne el rovell, mesclant-ho tot una mica amb els dits com si ho batéssim, i procedim després com en el pas anterior: anirem pessigant els ingredients fins a obtenir una massa de grumolls, i no pas homogènia. De fet aquesta és la clau perquè la massa brisa ens surti bé.\nAfegim l’aigua freda i ho mesclem tot de nou, formant una bola amb la massa. Segons la mida de l’ou podem corregir la quantitat de líquid a afegir, però hem de comptar que sempre serà poca, únicament la justa perquè la massa lligui.\nEmboliquem la bola de massa amb paper film i la deixem a la nevera unes 3 hores, tot i que si tenim pressa pot estar-hi només 30 minuts (però no menys).\nEstirem la pasta brisa formant un cercle, al mig hi posem la carbassa, els rossinyols, el reblochon tallat a trossos i les nous, i tapem amb les vores formant la galette. La posem al forn preescalfat a 190º durant uns 30-35 minuts\nQuiche d’espinacs i tomàquet sec\n15 Agost 2012 12 Agost 2012 27 comentaris\nDoncs aquí el tenim, ja és dia 15 i aquest mes toca cuinar amb carbassons!\nTot i estar de vacances no podíem faltar, així que us hem deixat programada per avui aquesta boníssima quiche de carbassó; una recepta fàcil de fer i ideal per aquest estiu, doncs amb una massa envasada, uns ous i carbassó, podem improvisar un plat amb aquesta pinta!\nPer fer-ho més lleuger hem fet servir llet evaporada, però podeu substituir-la per crema de llet.\nAlguns ja ens heu començat a enviar les vostres receptes, i esperem amb moltes ganes tots els que començareu a publicar avui!\nSi no teniu bloc però voleu participar, podeu enviar-nos la vostra proposta a elsfogonsdelabordeta@gmail.com , i nosaltres us la publicarem al nostre perfil de Facebook.\n– 1 carbassó\n– 100 ml de llet evaporada\n– 75 g de formatge parmesà ratllat\n– Comí en pols.\nTallem la ceba ben petiteta i la sofregim amb una mica d’oli en una paella. Hi afegim el carbassó tallat a dauets, reservant-ne una mica que tallarem a rodanxes fines amb la mandolina per posar per sobre de la quiche. Hi donem unes voltes i reservem.\nFolrem el motlle amb la làmina de pasta brisa i ho posem al forn 5 minuts, que tindrem preescalfat a 200ºC.\nRetirem el motlle del forn i farcim la massa amb el carbassó.\nA banda, batem els ous junt amb la llet evaporada, el parmesà, sal, pebre i una punta de comí. Posem la barreja sobre el carbassó intentant que quedi tot el farcit ben repartit. Finalment posem les làmines de carbassó que teníem reservades per decorar.\nHo coem al forn durant uns 20 minuts a 200ºC.\nPastís de pera i ametlla\n13 Octubre 2011 6 Octubre 2012 44 comentaris\nJa feia dies que no penjàvem unes bones postres al bloc, així que avui us mostrem aquest pastís que es va treure de la màniga la Sandra no fa gaire temps, i que, sincerament, va resultar impressionant (sobretot si tenim en compte aquella màxima que diu que amb la rebosteria és millor no jugar-hi gaire, doncs en el dolç els ingredients i les quantitats són sagrats).\nPart de la gràcia del pastís és la suavitat del farcit, doncs la mescla que qualla amb les peres no du fruits secs ni trossejats ni mòlts: està preparada amb crema d’ametlles. El resultat és que notem lleugerament la textura de l’ametlla però sense que el pastís resulti gens sec o espès.\nOpcionalment hi hem posat nous trossejades per sobre, però podeu acabar-lo com vulgueu, potser simplement escampant-hi una mica de canyella en pols després de treure’l del forn.\nSi la pera és una de les fruites que us agraden, us assegurem que la recepta no us decepcionarà pas, animeu-vos a provar-la!\nIngredients (per un motlle de 24cm)\n– 250 g de farina\n– 125 g de mantega freda\n– 2 cullerades de llet molt freda (la podem substituir per aigua)\nPer farcir el pastís:\n– 4 peres\n– 1 cullerada de crema d’ametlles (tipus Almendrina)\n– Mitja cullerada de canyella\n– Un polsim de gingebre mòlt\nEn un recipient gran, tipus bol, hi tamisem la farina. Tallem la mantega a dauets i l’afegim a la farina. Barregem els dos ingredients sense amassar-los. És important aquest detall, doncs es tracta d’anar pessigant la mantega amb la farina de manera que vagin formant-se grumolls i al final quedi com un munt de petites molles.\nAfegim la llet o l’aigua freda i ho mesclem tot de nou, formant una bola amb la massa. Segons la mida de l’ou podem corregir la quantitat de líquid a afegir, però hem de comptar que sempre serà poca, únicament la justa perquè la massa lligui.\nEmboliquem la bola de massa amb paper film i la deixem a la nevera unes 3 hores, tot i que si tenim pressa pot estar-hi només de 30 minuts (però no menys).\nEstirem la massa i cobrim el motlle adaptant-la bé a la forma. Coem durant uns 5 minuts a 220ºC (ens servirà per preescalfar el forn).\nPelem i tallem les peres a rodanxes verticals, les quals partim per la meitat i en traiem els cors. En repartim aproximadament dues terceres parts per sobre la massa.\nMesclem la nata amb la crema d’ametlla i l’ou, i hi afegim la canyella i el gingebre. Ho posem dins del motlle cobrint la fruita, i acabem de posar per sobre les últimes rodanxes de pera i unes quantes nous trossejades.\nHo tindrem al forn a 220ºC durant uns 45 minuts.\n1.623.536 vegades, moltes gràcies!


TICNOVA - Les nostres marques > BEEP\nEl fantàstic món digital a l'abast de tots\nLa cadena BEEP és la franquícia número 1 del sector en nombre de punts de venda, en facturació i en nombre d'ordinadors fabricats.\nBEEP basa la seva proposta de negoci en un model de convergència de tecnologies en què s'interrelacionen productes de diverses àrees (informàtica, vídeo, fotografia, àudio, Internet, etc.) per proporcionar solucions tecnològiques que contribueixin a millorar la qualitat de vida de les persones. A BEEP es poden trobar les últimes novetats en tecnologia, a més d'una àmplia cartera amb més de 35.000 referències de productes de marca pròpia i de les principals marques del sector.\nLes botigues BEEP es caracteritzen per la seva proximitat, per la seva ràpida introducció de novetats tecnològiques i perquè en elles, el client troba atenció personalitzada, implicació i assessorament al millor preu.\nQuins productes es poden trobar a les botigues BEEP?\nLa seva àmplia cartera de productes inclou: ordinadors (sobretaula i portàtils), tauletes, smartphones, impressores, multifuncionals, webcams, teclats, ratolins, discs durs, càmeres de fotos digitals, televisors, MP3’s i MP4’s, telefonia fixa, GPS, software...\nConsolidar BEEP com la marca de referència en la ment dels consumidors de tecnologia.


C’s vol que el Parlament proposi els noms per dirigir Antifrau\nBarcelona. Dimarts, 2 d'agost de 2016. 11:53\nActualitzat: Dimarts, 2 d'agost de 2016. 12:08\nCiutadans vol prendre al president de la Generalitat la capacitat de proposar un nom per encapçalar l'Oficina Antifrau, perquè, en el seu lloc, ho faci el Parlament.\nAixí, el grup liderat per Inés Arrimadas ha registrat una proposició de llei que planteja que la cambra catalana obri convocatòria de proposta de noms per ocupar el càrrec, per després triar el perfil més idoni entre els candidats, que hauran d'acreditar almenys 15 anys d'experiència en la lluita anticorrupció.\nSegons la informació publicada per Efe, Ciutadans pretén, amb aquesta proposició de llei, "millorar els procediments de nomenament i control" del director de l'Oficina Antifrau, després de la destitució de Daniel de Alfonso, el qual, al costat del ministre de l'Interior, Jorge Fernández Díaz, van ser acusats d’inventar casos de corrupció per desprestigiar els partits independentistes.\nPer a Ciutadans és "indispensable" assegurar la "independència" del director triat, per això, diuen, s'ha de "reforçar la transparència, competitivitat i publicitat del procediment del nomenament". Proposen, així, que una comissió parlamentària esculli una terna de candidats, que hauria de dur al ple, perquè els diputats triïn, en primera o segona volta, un d'ells amb el suport d'almenys dos terços dels diputats.\nCiutadans manté aquesta proposta malgrat que el Parlament ja va aprovar, la setmana passada, que el jutge Miguel Ángel Gimeno esdevingui el nou director d’Antifrau. El partit liderat per Arrimadas, al costat del PP, es va abstenir en la votació, mentre que la resta de formacions polítiques van votar a favor de la proposta feta pel president Carles Puigdemont.


Pujada del preu de l’habitatge a l’Estat - Assessoria del Bages\nEl preu de l’habitatge nou i de segona mà a l’Estat es va encarir un 9,5% interanual al novembre mentre que la variació mensual va pujar un 1,2%.\nConcretament, la costa mediterrània i les capitals i grans ciutats destaquen com els grups que més es van revaloritzar en el darrer any.\nD’altra banda, en els onze primers mesos de l’any, la variació interanual del preu de l’habitatge ha sigut del 4%, impulsats per l’augment del 6% a les illes i al litoral mediterrani.\nAmb tot, el preu mitjà de l’habitatge nou i de segona mà a l’Estat és un 28,2% inferior als màxims del 2007 i es va revaloritzar un 25,2% des de la fi dels ajustaments després de la crisi financera.\nEn el mercat residencial, tots els agregats geogràfics van registrar increments, tant en termes interanuals com en les dades acumulades des del març del 2020 i més moderats durant el 2021.\nCom en mesos precedents, la dada de variació interanual es veu impulsada per la comparació amb un període en què l’habitatge va registrar ajustaments més intensos, en especial el darrer trimestre del 2020.\nPel que fa l’evolució dels preus, el valor mig de l’habitatge nou i de segona mà es va incrementar un 28,2% des del valor mínim registrat per l’índex general després de la crisi financera, al febrer del 2015.\nL’augment del 36,5% experimentat per les capitals i les grans ciutats i del 35,6% a les illes contrasta amb l’increment de l’11% per localitzacions agrupades sota la categoria de ’Resta de municipis’ i el 2% de les àrees metropolitanes.\n← Contractació de treballadors en ERTO bonificant el 50% de les quotes? Refer l’IRPF per afavorir les rendes baixes →


El Màster Interuniversitari en Gestió Cultural. Recorregut històric i anàlisi d aspectes clau\nCliment Martínez, J. (2017). El Màster Interuniversitari en Gestió Cultural. Recorregut històric i anàlisi d aspectes clau. http://hdl.handle.net/10251/86102\nPor favor, use este identificador para citar o enlazar este ítem: http://hdl.handle.net/10251/86102\nName: CLIMENT - El Màster ...\nTitle: El Màster Interuniversitari en Gestió Cultural. Recorregut històric i anàlisi d aspectes clau\nAuthor: Climent Martínez, Josep\nDirector(s): Giménez Chornet, Vicent Santamarina Campos, Beatriz\nEl Màster Interuniversitari en Gestió Cultural organitzat per la Universitat de València i la Universitat Politècnica de València compleix 10 anys el curs 2016-2017. Aquest treball reconstrueix la història del màster des ...[+]\nEl Màster Interuniversitari en Gestió Cultural organitzat per la Universitat de València i la Universitat Politècnica de València compleix 10 anys el curs 2016-2017. Aquest treball reconstrueix la història del màster des dels seus antecedents i creació fins a l¿actualitat i analitza l¿evolució de diferents aspectes clau com els objectius, el pla d¿estudis, el professorat i l¿alumnat del màster mitjançant la comparativa i interpretació de dades d¿accés públic per establir unes conclusions en forma de reptes de futur per als estudis. [-]\nSubjects: Community manager , Cultural management , Communication , Culture , Social media , Gestió Cultural , Màster Interuniversitari , Universitat de València , Universitat Politècnica de València , Educació Superior


ESPANYA, UGANDA I GRÈCIA - ALBERT CORTES MONSERRAT\nESPANYA, UGANDA I GRÈCIA\nAquests dies la manipulació sobre la ciutadania sembla la forma de ser o l’objectiu de les el·lits de poder, veiem com el president espanyol com ens diu “Aguanta, Espanya no es Uganda”, que ja ha provocat les reaccions internacionals i comparacions de dades, amb l’atur o el creixement del PIB per exemple. A banda veiem clarament com les votacions a Grècia s’intenten manipular amb la campanya contra una formació en concret, com si els ciutadans siguin titelles sense veu ni vot.\nEfectivament veiem com Espanya te un 24% d’atur i Uganda un 4% el 2009, i el creixement del PIB el 2010, un -0,01% per un creixement del 5,2%. Per tant aquesta fatxenderia d’un dirigent d’un estat que anava de cap al pou, i ha estat rescatat per Europa esta totalment fora de lloc, i es digne del típic comportament espanyol. Pel que fa a Grècia, aquesta campanya contra el nou partit Syriza que simplement critica el negoci europeu amb el rescat grec, i es demonitzat permanentment fent un flac favor a la democràcia. Se’ns dubte en Vicent Partal ho descriu perfectament en el seu article.\nLa campanya d’intimidació del govern grec és un autèntic desastre per a la democràcia\nDiumenge Grècia anirà a votar. Són unes eleccions transcendentals per al país i per a la Unió. I no és estrany per això que la tensió s’haja instal·lat en la campanya. Fins a un límit, però. Veig amb alarma com s’ha orquestrat una enorme campanya d’intimidació contra la possibilitat que els grecs decidisquen votar un partit, Syriza, que capitalitza la crítica contra el rescat patit per Grècia i les duríssimes condicions imposades als seus ciutadans.\nDes de dins i des de fora. A Grècia mateix hi ha partits que afirmen que els tallaran la llum aquella mateixa nit si guanyen els de l’esquerra radical. Però déu-n’hi-do també des de fora. Aquesta setmana hem vist com un informe teòric, segons els seus autors, sobre un possible corralito grec es transformava en portades espectaculars que després eren convenientment posades en relleu a Grècia mateix –i no ens enganyem, que aquest era l’objectiu de la diguem-ne filtració.\nSi jo fos grec diumenge votaria Syriza. Primer perquè crec que la seua plataforma electoral és molt sensata. Més enllà de manipulacions interessades Syriza no vol que Grècia abandone l’euro i encara menys la Unió Europea. El que diu és que les condicions són insostenibles per al poble grec i cal renegociar-les. I el que afirma és que Europa ha de canviar urgentment de política. Que l’austeritat ens està ofegant i condemnant a tots –opinió que compartisc absolutament i que ja és un clam arreu de la Unió. Però si jo fos grec votaria també Syriza perquè crec que cal defensar el dret a votar el que vols. La campanya d’intimidació del govern grec és un autèntic desastre per a la democràcia. A Itàlia ja mana un senyor que no l’ha votat ningú –i això no es pot oblidar per més que ho estiga fent bé–. Ara què volen? que els grecs no voten a qui creuen que pot treure’ls millor de la situació actual?\nSir Winston Churchill, en acabar la guerra, no va guanyar les eleccions, malgrat el seu heroic comportament bèl·lic. Amb la seua ironia fina va respondre dient que la democràcia és perfecta però té el problema que tothom vota el que vol. Doncs per molts anys que així sia.\n14 de juny de 2012 a les 5:11 pm\ndel deute molt sovint ho fa abusant del seu poder. És injust la majoria de les vegades. Que alguns països s’hagin passat d’alegria no dóna dret a abusar d’ells. Els deutes es renegocien. Si els prestamistes fan valdre el seu poder, qui rep el prèstec també té dret a amenaçar amb no pagar si pot fer-ho. A menys que es crein unes lleis internacionals justes amb un tribunal internacional imparcial. És el que cal en un món global.